હવે, થોડી વાતો ભૂતકાળની. કેશવ વર્મા 1994 સુધી શહેરમાં રહ્યા હતા અને તે સમયે ઔડાના ચેરમેનપદે 1995માં સુરેન્દ્ર કાકા હતા. કાકા 1998થી 2005 સુધી રહ્યા હતા. આ શહેરે મજબૂત અધિકારી કે નેતા કેવી રીતે કામ કરે છે અને તેના પરિણામો શું આવે છે તે જોયેલું છે. લોકો જેવી રીતે અમદાવાદમાં કેશવ વર્માને યાદ કરે છે તેવી જ રીતે નવા અમદાવાદમાં આજે પણ લોકો કાકાને યાદ કરે છે. રાસ્કા યોજના, જાસપુર ટ્રીટમેન્ટ પ્લાન્ટ, સરદાર પટેલ રિંગ રોડ, વસ્ત્રાપુર તળાવ ડેવલપમેન્ટ, પ્રહલાદનગર વગેરે વિકાસકામો કામોમાં કાકાની કામગીરી લોકો યાદ કરે છે. કાકા પ્રત્યે ભલે કોઇને અણગમો હોય પણ શહેર માટે તેમની સેવા યાદ રહેશે. એવી જ રીતે કેશવ વર્માએ વહીવટદારના શાસનમાં ઓકટ્રોયની આવક ત્રણ ગણી વધારી દેવામાં ડૂબેલી મ્યુનિસિપાલિટી માટે રૂપિયા 125 કરોડની ડીપોઝીટ બેંકમાં જમા કરાવી હતી. લોકોએ ચૂંટણીમાં બેલેટ પેપરની અંદર ચિઠ્ઠી મૂકીને નેતાઓને તે વખતે એવી ટકોર કરી હતી કે આ 125 કરોડ ઉડાવી ના નાંખતા. લોકો હજુ તેમને યાદ કરે છે.